Prantsusmaa riigipeade loend

Prantsusmaa riigipeade loend loetleb Prantsusmaa riigipead alates Lääne-Frangi riigi moodustamisest 843. aastal.

Kuningriik

Prantsusmaa kuningaid loetakse tavapäraselt alates 843. aastast, mil Frangi riik jagati Verduni lepinguga kolmeks iseseisvaks kuningriigiks, aga nende numeratsioon jätkas varasema Karolingide impeeriumi valitsejate numeratsiooni. Verduni lepinguga moodustati tänase Prantsusmaa aladel Lääne-Frangi riik, mille valitseja kandis veel kuni 12. sajandi lõpuni tiitlit frankide kuningas (ladina keeles Rex Francorum, prantsuse keeles roi de Francs). Alles kuningas Philippe II hakkas 1190. aastatel nimetama ennast Prantsusmaa kuningaks (ladina keeles Rex Franciae, prantsuse keeles roi de France). Prantsusmaa kuningriik püsis kuni kuningavõimu kaotamiseni 1792. aastal.

Prantsusmaa kuningriigis kehtis kogu selle eksisteerimise vältel Saali tavaõigusest lähtuv troonipäriluskord, mis lubas trooni pärida vaid meesliinis.

{|class=wikitable
!Nimi
!Eluaastad
!Valitsusaja algus
!Valitsusaja lõpp
!Märkused
|-
|Karolingide dünastia || || 843 || 888 ||
|-
| Charles II Paljaspea || (823–877) || 843 || 877, 6. oktoober || 875–877 ühtlasi Frangi keiser
|-
| Louis II Kogeleja || (846–879) || 877, 6. oktoober || 879, 10. aprill ||
|-
| Louis III || (u 864 – 882) || 879, 10. aprill || 882, 5. august || 
|-
| Carloman II || (u 867 – 884) || 879, 10. aprill || 884, 6. detsember || 879–882 kaasvalitseja, alates 882. aastast ainuvalitseja
|-
| Charles III Suur || (839–888) || 884, 6. detsember || 888, 13. jaanuar || 879–887 ühtlasi Frangi keiser, 881–887 ka Ida-Frangi kuningas
|-
|Robertiinide dünastia || || 888 || 898 ||
|-
| Eudes I || (u 860–898) || 888, 29. veebruar || 898, 1. jaanuar || Pariisi krahv, valiti kuningaks tulevase Charles III nooruse tõttu
|-
|Karolingide dünastia || || 898 || 922 ||
|-
| Charles III Lihtsameelne || (879–929) || 898, 1. jaanuar || 922, 29. juuni || Louis II kolmas poeg, kukutati
|-
| Robertiinide dünastia || || 922 || 923 ||
|-
| Robert I || (u 866 – 923) || 922, 29. juuni || 923, 15. juuni || Eudes I vend, kes kukutas Charles III ja valiti uueks kuningaks
|-
| Bosoniidide dünastia || || 923 || 936 ||
|-
| Raoul || (u 890 – 936) || 923, 15. juuni || 936, 15. jaanuar || tuntud ka Rudolphe'i nime all, Burgundia hertsog, valiti kuningaks
|-
| Karolingide dünastia || || 936 || 987 ||
|-
| Louis IV || (u 920 – 954) || 936, 19. juuni || 954, 10. september || Charles III ainus poeg
|-
| Lothaire || (941–986) || 954, 10. september || 986, 2. märts ||
|-
| Louis V || (u 967 – 987) || 986, 2. märts || 987, 21. mai || suri lastetuna, viimane valitseja Karolingide dünastiast
|-
| Kapetingide dünastia || || 987 || 1328 ||
|-
| Hugues Capet || (u 940 – 996) || 987, 3. juuni || 996, 24. oktoober || Robert I pojapoeg, valiti kuningaks lastetu Louis V surma järel
|-
| Robert II Vaga || (972–1031) || 987, 25. detsember || 1031, 20. juuli || 987–996 oma isa Hugues Capet' kaasvalitseja
|-
| Hugues || (1007–1025) || 1017, 19. juuni || 1025, 17. september || oma isa Robert II kaasvalitseja, traditsiooniliselt ei nummerdata
|-
| Henri I || (1008–1060) || 1027, 14. mai || 1060, 4. august || 1027–1031 oma isa Robert II kaasvalitseja
|-
| Philippe I || (1052–1108) || 1060, 4. august || 1108, 29. juuli ||
|-
| Louis VI Suur || (1081–1137) || 1108, 29. juuli || 1137, 1. august ||
|-
| Philippe || (1116–1131) || 1129, 14. aprill || 1131, 14. oktoober || oma isa Louis VI kaasvalitseja, traditsiooniliselt ei nummerdata
|-
| Louis VII Noor || (1120–1180) || 1137, 1. august || 1180, 18. september ||
|-
| Philippe II Auguste || (1165–1223) || 1179, 1. november || 1223, 14. juuli || 1179–1180 oma isa Louis VII kaasvalitseja
|-
| Louis VIII Lõvi || (1187–1226 || 1223, 14. juuli || 1226, 8. november ||
|-
| Louis IX Püha || (1214–1270) || 1226, 18. november || 1270, 25. august || kuulutati 1297 pühakuks
|-
| Philippe III Paljaspea || (1245–1285) || 1270, 25. august || 1285, 5. oktoober ||
|-
| Philippe IV Ilus || (1268–1314) || 1285, 5. oktoober || 1314, 29. november || 1284–1305 ühtlasi Navarra kuningas
|-
| Louis X || (1289–1316) || 1314, 29. november || 1316, 5. juuni || 1305–1316 ühtlasi Navarra kuningas
|-
| Jean I Postuumne || (1316) || 1316, 15. november || 1316, 19. november || sündis pärast oma isa Louis X surma, ühtlasi Navarra kuningas
|-
| Philippe V Pikk || (1293–1322) || 1316, 19. november || 1322, 3. jaanuar || Louis X vend, ühtlasi Navarra kuningas, enne troonileasumist juunist novembrini 1316 Prantsusmaa ja Navarra regent
|-
| Charles IV Ilus || (1294–1328) || 1322, 3. jaanuar || 1328, 1. veebruar || Philippe V vend, ühtlasi Navarra kuningas, suri meessoost pärijateta
|-
| Valois' dünastia || || 1328 || 1589 ||
|-
| Philippe VI || (1293–1350) || 1328, 1. aprill || 1350, 22. august || Charles IV onupoeg, enne troonileasumist veebruarist aprillini 1328 Prantsusmaa regent
|-
| Jean II Hea || (1319–1364) || 1350, 22. august || 1364, 8. aprill || 1356–1360 ja 1363–1364 vangistuses Inglismaal, regendina valitses tema poeg, tulevane Charles V
|-
| Charles V Tark || (1338–1380) || 1364, 8. aprill || 1380, 16. september || enne troonileasumist 1356–1360 ja 1363–1364 Prantsusmaa regent
|-
| Charles VI Nõdrameelne || (1368–1422) || 1380, 16. september || 1422, 21. oktoober || 1380–1389 alaealisuse tõttu regendivalitsus, regentidena valitsesid vaheldumisi tema onud
|-
| Charles VII Võidukas || (1403–1461) || 1422, 21. oktoober || 1461, 22. juuli || 
|-
| Henri II Lancaster || (1421–1471) || 1422, 21. oktoober || 1453, 19. oktoober || 1422–1461 Inglismaa kuningas Henry VI, sai Prantsusmaa troonipärijaks 1420 Troyes' lepinguga,reaalselt kontrollis vaid osa Prantsusmaast; ei esitata tavaliselt Prantsusmaa kuningate ametlikus loendis
|-
| Louis XI || (1423–1483) || 1461, 22. juuli || 1483, 30. august ||
|-
| Charles VIII || (1470–1498) || 1483, 30. august || 1498, 7. aprill || 1483–1491 alaealisuse tõttu regendid tema vanem õde Anne ja tolle abikaasa Pierre II; suri meessoost pärijateta
|-
| Louis XII || (1462–1515) || 1498, 7. aprill || 1515, 1. jaanuar || Charles VI vennapoja poeg, 1501–1504 ühtlasi Napoli kuningas; suri meessoost pärijateta
|-
| François I || (1494–1547) || 1515, 1. jaanuar || 1547, 31. märts || Louis XII onupoeg ja väimees
|-
| Henri II || (1519–1559) || 1547, 31. märts || 1559, 10. juuli ||
|-
| François II || (1544–1560) || 1559, 10. juuli || 1560, 5. detsember || 1558–1560 ühtlasi Šotimaa kuningas, Prantsusmaal valitses regendina tema ema Caterina de' Medici; suri lastetuna
|-
| Charles IX || (1550–1574) || 1560, 5. detsember || 1574, 30. mai || François II vend, 1560–1564 alaealisuse tõttu regent tema ema Caterina de' Medici; suri meessoost pärijateta
|-
| Henri III || (1551–1589) || 1574, 30. mai || 1589, 2. august || Charles IX vend, 1573–1575 ka Poola kuningas; mõrvati, suri meessoost pärijateta
|-
| Bourboni dünastia || || 1589 || 1792' ||
|-
| Henri IV || (1553–1610) || 1589, 2. august || 1610, 14. mai || põlvnes kuningas Louis IX, ühtlasi Henri III õemees; 1572–1610 ka Navarra kuningas, mõrvati
|-
| Louis XIII || (1601–1643) || 1610, 14. mai || 1643, 14. mai || 1610–1614 alaealisuse tõttu regent tema ema Marie de' Medici; 1610–1620 ühtlasi Navarra kuningas
|-
| Louis XIV || (1638–1715) || 1643, 14. mai || 1715, 1. september || 1643–1651 alaealisuse tõttu regent tema ema Austria Anna
|-
| Louis XV || (1710–1774) || 1715, 1. september || 1774, 10. mai || Louis XIV pojapojapoeg, 1715–1723 alaealisuse tõttu regent Orléansi hertsog Philippe II
|-
| Louis XVI || (1754–1793) || 1774, 10. mai || 1792, 21. september || kõrvaldati võimult, kehtestati vabariik
|-
| Louis XVII || (1785–1795) || || || ei valitsenud kunagi, kuid monarhistid lugesid teda pärast tema isa Louis XVI surma seaduslikuks valitsejaks,seetõttu on ta arvestatud Prantsusmaa kuningate numeratsiooni
|}

Esimene vabariik

Perioodil 22. septembrist 1792 kuni 2. novembrini 1795 täitis riigipea ülesandeid Prantsusmaal parlamendi ehk Rahvuskonvendi esimees, kes valiti ametisse 14 päevaks. Kuna parlamendi esimehed vahetusid iga kahe nädala tagant, siis ei ole neid siin loetletud. 1793–1794 oli suurem osa tegelikku võimu koondunud Rahvapäästekomitee kätte, kuid seda võib pidada pigem valitsuse analoogiks, seega ei ole ka selle komitee liikmeid siin loetletud.

Direktoorium

Vastavalt 1795. aasta Prantsusmaa põhiseadusele läks kogu täidesaatev võim viieliikmelisele direktooriumile, mis hakkas täitma nii valitsuse kui ka kollektiivse riigipea ülesandeid. Direktooriumil oli küll oma president või eesistuja, kelle direktooriumi liikmed valisid enda seast kolmeks kuuks, kuid see oli tseremoniaalne ametikoht, millega ei kaasnenud mingit täiendavat võimu peale istungite juhatamise kohustuse. Seega saab direktooriumit pidada kollektiivseks riigipeaks. Direktoorium astus ametisse 2. novembril 1795 ja tegutses kuni 10. novembril 1799 toimunud 18. brümääri riigipöördeni, millega see likvideeriti.

Vastavalt põhiseadusele tuli igal aastal üks direktooriumi liige loosiga välja vahetada, lisaks sellele sunniti mitmed direktooriumi liikmed ametist lahkuma poliitilise võimuvõitluse tulemusel.

Konsulaat

Napoleon Bonaparte'i juhitud 18. brümääri riigipöörde õnnestumise järel 10. novembril 1799 saatis parlament direktooriumi laiali ja tühistas 1795. aasta põhiseaduse. Senise direktooriumi ülesanded läksid üle kolmest konsulist koosnevale konsulaadile. 24. detsembril 1799 vastu võetud uus põhiseadus sätestas ametlikult kolmeliikmelise konsulaadi rolli nii valitsuse kui ka kollektiivse riigipeana. 

Kui konsulaadi esimeses, ajutises koosseisus olid konsulite õigused võrdsed, siis 12. detsembril 1799 ametisse astunud koosseisus koondus tegelik võim esimese konsuli Napoleon Bonaparte'i kätte ning teisel ja kolmandal konsulil, kelle nimetas ametisse esimene konsul ainuisikuliselt, oli konsulaadis vaid nõuandev hääl. Taoline põhimõte sätestati ka 12 päeva hiljem vastu võetud uues põhiseaduses, mis kiideti heaks 7. veebruaril 1800 toimunud rahvahääletusel. Esimese konsuli volitused kestsid 10 aastat, 1802. aasta põhiseadusega muudeti esimese konsuli amet eluaegseks. 

Konsulaat likvideeriti Prantsusmaa senati otsusega 18. mail 1804, mis kuulutas Prantsusmaa keisririigiks ja Napoleon Bonaparte'i selle esimeseks keisriks.

Esimene keisririik

18. mail 1804 kuulutas Prantsusmaa senat välja keisririigi ning selle valitsejaks sai senine vabariigi esimene konsul Napoleon Bonaparte. Ta krooniti keisriks sama aasta 2. detsembril.

Pärast lüüasaamist kuuenda koalitsiooni sõjas loobus Napoleon I 11. aprillil 1814 troonist ja nõustus pagendamisega Elba saarele. Prantsusmaal taastati lühiajaliselt kuningriik ja kuni 1792. aastani riiki valitsenud Bourbonide dünastia võim. Veebruaris 1815 lahkus Napoleon Elba saarelt, marssis talle ustavate vägedega Pariisi peale ja hõivas pealinna sama aasta 20. märtsil, taastades sellega Prantsusmaa keisririigi. Järgnenud perioodi tuntakse ka Napoleoni saja päeva nime all.

Saanud 18. juunil 1815 Waterloo lahingus lüüa, loobus Napoleon I neli päeva hiljem uuesti troonist oma nelja-aastase poja Napoleon II kasuks. Napoleon II viibis sel ajal Austrias, teda ei kutsutud tagasi Prantsusmaale ega seatud ametisse ka regenti, kes oleks tema eest valitsenud. Nimeliselt oli ta siiski kaks nädalat keiser, kuni Preisi armee sisenes 7. juulil 1815 Pariisi ja taastas Bourbonide dünastia võimu, tehes sellega lõpu esimesele keisririigile.

Kuningriik

Pärast Napoleon I troonist loobumist 11. aprillil 1814 taastati Prantsusmaal kuningriik ja võimule naasis kuni 1792. aastani võimul olnud Bourbonide dünastia. Kui Napoleon I kevadel 1815 maapaost tagasi pöördus ja taastas keisririigi, kaotasid Bourbonid veidi vähem kui neljaks kuuks taas võimu. Kuningriik Bourbonide valitsemise all taastati uuesti 7. juulil 1815. 

1830. aasta juulirevolutsiooni järel vahetas Bourbonide põhiliini Prantsusmaa troonil välja nende Orléansi kõrvalliin. Sel ajal kasutas kuningas tiitlit "prantslaste kuningas" (prantsuse keeles roi des Français). Lõplikult likvideeriti kuningriik revolutsiooniga 24. veebruaril 1848 ja loodi Prantsusmaa Teine Vabariik.

Teine vabariik

Prantsusmaa Teine Vabariik kuulutati välja 24. veebruaril 1848. Kuni sama aasta detsembrini juhtisid seda eri ametinimede all ajutised riigipead. Esimesed presidendivalimised toimusid 10. detsembril 1848 ja valitud president astus ametisse sama aasta 20. detsembril. 2. detsembril 1851 tegi president Charles-Louis-Napoléon Bonaparte riigipöörde ja kehtestas diktatuuri, kuulutades ennast eluaegseks presidendiks. Teine vabariik lõppes keisririigi taastamisega 2. detsembril 1852.

Teine keisririik

Novembris 1852 korraldatud rahvahääletusel kiideti heaks president Bonaparte'i ettepanek taastada Prantsusmaal keisririik. President Bonaparte'ist sai keiser Napoleon III nime all 2. detsembril 1852, mida loetakse teise keisririigi alguseks. Teine keisririik püsis kuni septembrini 1870, mil katastroofiliselt kulgenud Prantsuse-Preisi sõja tagajärjel kuulutas parlament välja kolmanda vabariigi. Teine keisririik jäi seni viimaseks monarhistlikuks perioodiks Prantsusmaa ajaloos.

Kolmas vabariik

Kolmas vabariik kuulutati välja pärast Prantsusmaa lüüasaamist Prantsuse-Preisi sõjas ja keiser Napoleon III vangistamist preislaste poolt. Perioodil 4. septembrist 1870 kuni 30. augustini 1871 juhtisid riiki ajutised riigipead. Esimese korralise presidendina astus 31. augustil 1871 ametisse Adolphe Thiers.

Kolmandas vabariigis oli president suures osas tseremoniaalne riigipea, sest tegemist oli parlamentaarse vabariigiga, kus tegelik täidesaatev võim kuulus valitsusele eesotsas peaministriga. Presidendi surma või tagasiastumise korral sai peaministrist ka automaatselt presidendi kohusetäitja, allpool tabelis on presidendi kohuseid täitnud peaministrid esitatud kaldkirjas. Tabeli märkuste väljal on esitatud ka presidentide ja nende kohusetäitjate parteiline kuuluvus. 

Kolmas vabariik lõppes Prantsusmaa alistumisega Saksamaale Teises maailmasõjas ja Prantsusmaa lõunaosas Saksamaa sõltlasriigi, nn Vichy vabariigi väljakuulutamisega 10. juulil 1940. Uus riigipea ja valitsus astusid ametisse päev hiljem, 11. juulil 1940.

Prantsuse Riik

Prantsuse Riik (prantsuse keeles État Français''), oli Prantsusmaa nimetus aastail 1940–1944. Ajalookirjanduses nimetatakse seda Vichy valitsuseks riigi valitsuse ajutise asukoha järgi, näitamaks teda mittetäisväärtusliku ja mitteprantsuse riigina. Riigi põhja- ja lääneosa oli okupeeritud Saksamaa poolt. 11. novembril 1942 okupeerisid Saksamaa väed kogu Prantsusmaa territooriumi ja saatsid Prantsusmaa sõjaväe laiali, mille tulemusel kaotas Prantsuse Riigi valitsus sõltumatuse ja muutus täielikult sakslaste kontrollitavaks nukuvalitsuseks. 

Prantsuse Riigi lõpuks võib kokkuleppeliselt lugeda riigipea Philippe Pétaini ametist lahkumist 20. augustil 1944. Valitsus jätkas septembrist 1944 kuni aprillini 1945 tegevust eksiilis Saksamaal Sigmaringenis, kuid Pétain loobus selle töös osalemast.

Ajutine valitsus

3. juunil 1944 moodustasid Prantsusmaa eksiilis tegutseva vastupanuliikumise Vaba Prantsusmaa juhid Alžiiris Ajutise Valitsuse. Sama aasta augusti lõpus asus valitsus ümber kuus päeva varem vabastatud Pariisi, septembris tunnistasid seda Prantsusmaa legitiimse valitsusena ka Ameerika Ühendriigid, Suurbritannia ja NSV Liit. Ajutine valitsus jätkas Prantsusmaa juhtimist kuni 1947. aastani, selle esimees täitis ühtlasi nii riigipea kui ka valitsusjuhi ülesandeid.

Neljas vabariik

Neljanda vabariigi aluseks olev uus põhiseadus võeti vastu 13. oktoobril 1946. Muuhulgas taastati sellega presidendi kui riigipea ametikoht, kuid säilis parlamentaarne süsteem ja president täitis valdavalt esindusfunktsiooni, samal ajal kui tegelik täidesaatev võim kuulus valitsusele eesotsas peaministriga. Presidendi ametiaeg oli seitse aastat.

Viies vabariik

Viienda vabariigi põhiseadus võeti vastu 4. oktoobril 1958. See muutis oluliselt Prantsusmaa senist riigikorraldust, asendades senise parlamentaarse süsteemi poolpresidentaalse vabariigiga, mis suurendas oluliselt riigipea ehk presidendi volitusi. Muutus ka presidendi valimise kord: detsembris 1958 valis viienda vabariigi esimese presidendi parlamendi asemel valijameeste kogu, 1962. aastal kehtestati juba presidendi otsevalimised. Presidendi surma või tagasiastumise korral asendas nüüd presidenti parlamendi ülemkoja (senati) esimees, tabelis on presidendi kohusetäitjad märgitud kaldkirjas. Kuni 2000. aastani oli presidendi ametiaeg endiselt seitse aastat, siis vähendati ametiaja pikkus viiele aastale.

Vaata ka
 Prantsusmaa monarhide loend
 Prantsusmaa valitsusjuhtide loend

Prantsusmaa poliitika
Riigipead
Riigipeade loendid